ai4bharat/Pralekha huggingface dataset:
প্রধানমন্ত্রীরদপ্তর
মিস কমলা হ্যারিস তাঁর দায়িত্বভার গ্রহণ করায় প্রধানমন্ত্রীর অভিনন্দন
নতুনদিল্লি, ২১শে জানুয়ারী, ২০২১
প্রধানমন্ত্রী নরেন্দ্র মোদী মার্কিন যুক্তরাষ্ট্রের ভাইস প্রেসিডেন্ট হিসেবে মিস কমলা হ্যারিস তাঁর দায়িত্বভার গ্রহণ করায় অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “@VP হিসেবে শপথ গ্রহণ করায় @KamalaHarrisকে অভিনন্দন জানাই। এটি একটি ঐতিহাসিক মুহূর্ত । ভারত-মারকিন যুক্তরাষ্ট্রের মধ্যে সম্পর্ক আরো বিস্তারের জন্য তাঁর সঙ্গে মতবিনিময়ের অপেক্ষায় রইলাম। ভারত- মার্কিন অংশীদারীত্ব আমাদের বিশ্বের পক্ষে লাভজনক হবে।“
প্রতিরক্ষামন্ত্রক
প্রতিরক্ষা মন্ত্রী মিলিটারি ইঞ্জিনিয়ারিং পরিষেবার জন্য ওয়েব ভিত্তিক প্রকল্প পর্যবেক্ষণ পোর্টাল-এর সূচনা করেছেন
নতুন দিল্লি, ২০ অক্টোবর, ২০২১
প্রতিরক্ষা মন্ত্রী শ্রী রাজনাথ সিং আজ নতুন দিল্লিতে মিলিটারি ইঞ্জিনিয়ারিং সার্ভিস-এর জন্য ওয়েব ভিত্তিক প্রকল্প পর্যবেক্ষণ পোর্টালের সূচনা করেছেন । কেন্দ্রীয় সরকারের ডিজিটাল ইন্ডিয়া মিশনের আওতায় এই পোর্টালটি তৈরি করা হয়েছে । ভাস্করাচার্য ন্যাশনাল ইনস্টিটিউট ফর স্পেস অ্যাপ্লিকেশন অ্যান্ড জিয়ো-ইনফরমেটিক্স এই পোর্টালটি তৈরি করেছে । প্রকল্পের কাজ পর্যবেক্ষণের জন্য এই প্রথম এধরণের পোর্টাল চালু করা হয়েছে । এখানে সমস্ত প্রকল্পের কাজ ওয়েব মাধ্যমে পর্যবেক্ষণ চালানো হবে । কাজের গতি প্রকৃতি সম্পর্কে সঠিক তথ্য সময় মতো জানতে পারা যাবে ।
প্রতিরক্ষা মন্ত্রী এই পোর্টাল চালু এবং প্রকল্পের সমস্ত কাজ ওয়েব ভিত্তিক পর্যবেক্ষণের সুবিধার জন্য বিশেষ প্রশংসা করেন । ডিজিটাল ইন্ডিয়া মিশনকে এগিয়ে নিয়ে যেতে এবং সেনা বাহিনীতে পরিকাঠামো গত উন্নয়নের পাশাপাশি স্বচ্ছতা ও দক্ষতা বৃদ্ধির লক্ষ্যে এই উদ্যোগ নেওয়া হয়েছে । মূলত উঁচু আবাসন নির্মাণ, অত্যাধুনিক মাল্টি স্পেশালিটি হাসপাতাল নির্মাণ, বেশ কয়েকটি রানওয়ের পরিকাঠামোগত ব্যবস্থা গ্রহণ সহ নানান ক্ষেত্রে এমইএস দেশীয় প্রযুক্তিতে তৈরি এই পোর্টালটি ব্যবহার করবে । এদিন সূচনা অনুষ্ঠানে চিফ অফ ডিফেন্স স্টাফ ও সামরিক বিষয়ক দফতরের সচিব জেনারেল বিপিন রাওয়াত, সেনাপ্রধান মনোজ এম নারাভানে, বায়ুসেনা প্রধান এয়ার মার্শাল বিবেক রাম চৌধুরী, প্রতিরক্ষা সচিব ডঃ অজয় কুমার সহ অন্যান্য বিশিষ্ট ব্যক্তিবর্গ উপস্থিত ছিলেন ।
CG/SS/RAB
(Visitor Counter : 123
মানবসম্পদবিকাশমন্ত্রক
২২শে জুন জি২০ গোষ্ঠিভুক্ত দেশগুলির শিক্ষামন্ত্রীদের সম্মেলনে শ্রী সঞ্জয় ধোতরে ভারতকে প্রতিনিধিত্ব করবেন
নতুনদিল্লি, ২০শে জুন, ২০২১
কেন্দ্রীয় শিক্ষা এবং বৈদ্যুতিন ও তথ্য প্রযুক্তি দপ্তরের প্রতিমন্ত্রী শ্রী সঞ্জয় ধোতরে ২২শে জুন জি২০ গোষ্ঠিভুক্ত দেশগুলির শিক্ষামন্ত্রীদের সম্মেলনে ভারতের প্রতিনিধিত্ব করবেন। ওই দিন তিনি জি ২০ গোষ্ঠিভুক্ত দেশগুলির শিক্ষা এবং শ্রম ও কর্মসংস্থান মন্ত্রীদের যৌথ সম্মেলনেও যোগ দেবেন। ইটালির নেতৃত্বে জি ২০ গোষ্ঠিভুক্ত দেশগুলির এই দুটি সম্মেলন অনলাইন ও অফলাইন দুভাবে অনুষ্ঠিত হবে। ভারত ভার্চ্যুয়াল পদ্ধতিতে এই সম্মেলনে অংশ নেবে।
CG/CB/
(Visitor Counter : 126
স্বাস্থ্যওপরিবারকল্যাণমন্ত্রক
রাজ্য/ কেন্দ্রশাসিত অঞ্চলগুলিতে কোভিড-১৯ টিকার যোগানের বিষয়ে সাম্প্রতিক তথ্য
রাজ্য/ কেন্দ্রশাসিত অঞ্চলগুলিকে ১৯১.১৯ কোটিরও বেশি ডোজ টিকা সরবরাহ করা হয়েছে
রাজ্য/ কেন্দ্রশাসিত অঞ্চলগুলির কাছে এখনও অব্যবহৃত এবং মজুত রাখা ১৯.৮৮ কোটি ডোজেরও বেশি টিকা রয়েছে
নতুন দিল্লি, ১৩ এপ্রিল, ২০২২
সারা দেশে কোভিড-১৯ টিকাকরণের গতি বাড়াতে এবং এর পরিধি প্রসারিত করতে কেন্দ্রীয় সরকার অঙ্গীকারবদ্ধ। দেশব্যাপী কোভিড-১৯ টিকাকরণ শুরু হয়েছিল ২০২১ সালের ১৬ই জানুয়ারি। সর্বজনীন টিকাকরণের নতুন পর্যায় শুরু হয়েছে ২০২১ সালের ২১শে জুন থেকে। টিকাকরণ অভিযানকে গতি দিতে আরও বেশি করে টিকার সরবরাহ, রাজ্য ও কেন্দ্রশাসিত অঞ্চলগুলি যাতে সুচারু টিকাকরণ পরিকল্পনা প্রণয়ন করতে পারে সেজন্য তাদের আগেভাগে পর্যাপ্ত সংখ্যক টিকা সরবরাহ করা এবং সুষ্ঠু টিকা সরবরাহ শৃঙ্খল গঠনের উপর জোর দেওয়া হয়েছে।
দেশব্যাপী টিকাদান অভিযানের অঙ্গ হিসেবে ভারত সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। সর্বজনীন টিকাকরণ অভিযানের নতুন পর্যায়ে কেন্দ্রীয় সরকার দেশে ভ্যাকসিন প্রস্তুতকারকদের উৎপাদিত মোট টিকার ৭৫ শতাংশ কিনে নিয়ে তা বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করছে।
১৩ই এপ্রিল ২০২২ পর্যন্ত পাওয়া তথ্যের ভিত্তিতে দেখা যাচ্ছে, এপর্যন্ত কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে এবং রাজ্য সরকারগুলির সরাসরি টিকা কেনা খাতে ১৯১.১৯ কোটিরও বেশি  ডোজ টিকা সরবরাহ করেছে।
রাজ্য ও কেন্দ্রশাসিত অঞ্চলগুলির কাছে বর্তমানে অব্যবহৃত ও মজুত করা ১৯.৮৮ কোটি ডোজেরও বেশি  ডোজ টিকা রয়েছে।
CG/SD/SKD/
(Visitor Counter : 100
প্রধানমন্ত্রীরদপ্তর
দেড় লক্ষ কল্যাণ কেন্দ্র গড়ে তোলার লক্ষ্য অর্জনকে সাধুবাদ জানিয়েছেন প্রধানমন্ত্রী
নয়াদিল্লি, ২৯ ডিসেম্বর, ২০২২
প্রধানমন্ত্রী শ্রী নরেন্দ্র মোদী বলেছেন, দেড় লক্ষ আয়ুষ্মান ভারত স্বাস্থ্য ও কল্যাণ কেন্দ্র নতুন ভারতের শক্তি বৃদ্ধি করবে। তিনি বলেন, ভারতের সমৃদ্ধি সুস্বাস্থ্যের অধিকারী নাগরিকদের মধ্যেই নিহিত রয়েছে।
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ মনসুখ মান্ডভিয়ার এক ট্যুইটের উত্তরে প্রধানমন্ত্রী তাঁর ট্যুইটে বলেন, “সুস্বাস্থ্যের অধিকারী নাগরিকের মধ্যেই ভারতে সমৃদ্ধি নিহিত রয়েছে। এই লক্ষ্য পূরণে রেকর্ড সংখ্যক স্বাস্থ্য ও কল্যাণ কেন্দ্র উল্লেখযোগ্য ভূমিকা নেবে। নতুন ভারতের শক্তি বৃদ্ধিতে এর অবদান গুরুত্বপূর্ণ হয়ে উঠবে।
PG/AB/SB
(
কৃষিমন্ত্রক
ভোজ্য তেল আমদানির ওপর নির্ভরশীলতা কমিয়ে আনা হচ্ছে
নয়াদিল্লি, ২৪ মার্চ, ২০২৩
ভারত সরকার ২০১৮-১৯ থেকে জাতীয় খাদ্য সুরক্ষা মিশন- তৈলবীজ  রূপায়ণ করছে ভোজ্য তেলের সহজলভ্যতা বাড়াতে এবং আমদানি নির্ভরতা কমিয়ে আনতে। এজন্য তৈলবীজের  প্রভৃতির উৎপাদন এবং উৎপাদনশীলতা বৃদ্ধি করা হচ্ছে। এর পাশাপাশি দেশে তৈলবীজ উৎপাদন এলাকার প্রসার ঘটানো হচ্ছে।
এছাড়াও ২০২১-২২এ কেন্দ্রীয় যোজনা হিসেবে ভোজ্য তেল এবং পাম তেল নিয়ে জাতীয় মিশন  চালু করা হয়েছে। এর পাশাপাশি পাম তেল উৎপাদনের জন্য চাষের প্রসার ঘটানো হয়েছে। উত্তর পূর্বাঞ্চল এবং আন্দামান-নিকোবরের ওপর বিশেষ লক্ষ্য দিয়ে ভোজ্য তেলের ক্ষেত্রে দেশকে আত্মনির্ভর করে তুলতে পাম তেল চাষের এলাকা ৩.৭০ লক্ষ হেক্টর থেকে বাড়িয়ে ২০২৫-২৬এ ১০ লক্ষ হেক্টর করা হয়েছে। ২০২২-২৩এ ১৫টি রাজ্য এবং কেন্দ্রশাসিত এলাকায় এই প্রকল্প রূপায়ণ করা হচ্ছে।
জাতীয় খাদ্য সুরক্ষা মিশন- তৈলবীজ এর অধীন ভারত সরকার বিশেষ কিছু প্রকল্প রূপায়ণ করছে। রেপসিড এবং শস্যের উন্নত উৎপাদনগুণ সম্পন্ন বীজের বিতরণ বাড়ানো হয়েছে। হাইব্রীড সরষে বীজ এবং সূর্যমুখীর উৎপাদন এলাকা বাড়াতে দেশজুড়ে হাইব্রীড সরষে উৎপাদন ২০২২-২৩ থেকে ২০২৪-২৫ পর্যন্ত তিন বছরের সময়সীমা নির্দিষ্ট করা হয়েছে। এর পাশাপাশি সরকার ২০২২-২৩এ ধান তোলার পর সেখানে সূর্যমুখী চাষের এলাকা সম্প্রসারণে বার্ষিক কর্মপরিকল্পনায় অনুমোদন দিয়েছে।
২০১৭-১৮ থেকে গুজরাট সহ দেশের ২৮টি রাজ্য এবং কেন্দ্রশাসিত এলাকা জাতীয় খাদ্য সুরক্ষা মিশন- তৈলবীজ  রূপায়ণ করছে ভারত সরকার। গুজরাটের ৩৩টি জেলাকেই সহায়তা প্রদান করা হচ্ছে।
রাজ্যসভায় আজ এক লিখিত প্রশ্নের উত্তরে একথা জানিয়েছেন কেন্দ্রীয় কৃষি এবং কৃষক কল্যাণ মন্ত্রী শ্রী নরেন্দ্র সিং তোমর।
PG/AB/NS
(Visitor Counter : 98
তথ্যওসম্প্রচারমন্ত্রক
গোয়ায় আগামীকাল থেকে শুরু হচ্ছে ভারত আন্তর্জাতিক চলচ্চিত্র উৎসব
তথ্য ও সম্প্রচার মন্ত্রী অনুরাগ সিং ঠাকুর চলচ্চিত্র উৎসবের উদ্বোধন করবেন
এই প্রথম ওটিটি প্লাটফর্ম চলচ্চিত্র উৎসবে অংশ হিসেবে যুক্ত হয়েছে
এবারের চলচ্চিত্র উৎসবে বিশ্বের ৭৩ টি দেশ যোগ দিয়েছে
প্রখ্যাত অভিনেত্রী হেমা মালিনীকে ভারতের সেরা চলচ্চিত্র ব্যক্তিত্ব-২০২১ হিসেবে পুরস্কৃত করা হবে
পানাজি, ১৯ নভেম্বর, ২০২১
এশিয়ার প্রাচীনতম এবং দেশের ঐতিহ্যপূর্ণ ভারত আন্তর্জাতিক চলচ্চিত্র উৎসব আগামীকাল থেকে শুরু হচ্ছে। গোয়ায় আয়োজিত এবারের এই ৫২-তম চলচ্চিত্র উৎসবের সূচনা করবেন কেন্দ্রীয় তথ্য ও সম্প্রচার এবং ক্রীড়া ও যুব কল্যাণ মন্ত্রী শ্রী অনুরাগ সিং ঠাকুর এবং গোয়ার মুখ্যমন্ত্রী ডক্টর প্রমোদ শাওয়ান্ত। তথ্য ও সম্প্রচার মন্ত্রী প্রতিমন্ত্রী ডক্টর এল মুরুগান উদ্বোধনী অনুষ্ঠানে উপস্থিত থাকবেন।
১৯৫২ সাল থেকে গোয়ায় প্রতিবছর ভারত আন্তর্জাতিক চলচ্চিত্র উৎসব অনুষ্ঠিত হয়। এবারের উৎসব ২০ নভেম্বর শুরু হয়ে শেষ হবে ২৮ নভেম্বর। এই চলচ্চিত্র উৎসব যুগ্মভাবে পরিচালনা করে তথ্য ও সম্প্রচার মন্ত্রকের অধীন ডাইরেকটোরেট অফ ফিলম ফেস্টিভাল এবং গোয়া সরকারের অধীন দ্যা এন্টারটেনমেন্ট সোসাইটি অফ গোয়া।
আগামীকাল উৎসবের উদ্বোধন করা হবে গোয়ার রাজধানী পানাজির ডঃ শ্যামাপ্রসাদ মুখার্জী ইনডোর স্টেডিয়ামে। বলিউডের চলচ্চিত্র ব্যক্তিত্ব সলমান খান, রানবির সিং, রীতেশ দেশমুখ, জেনেলিয়া দেশমুখ, শ্রদ্ধা কাপুর সহ বিশিষ্ট শিল্পীরা উপস্থিত থাকবেন। সারা বিশ্ব থেকে ৩০০ টির বেশি চলচ্চিত্র এবারের উৎসবে প্রদর্শনী বিভাগে রাখা হয়েছে। চলচ্চিত্র পরিচালক করণ জোহর এবং টেলিভিশন ব্যক্তিত্ব মনীষ পল ইভেন্ট পরিচালনার দায়িত্বে থাকবেন। কোভিড জনিত পরিস্থিতিতে এবার এই চলচ্চিত্র উৎসব ভার্চুয়াল মাধ্যমে দেখানোর ব্যবস্থা করা হয়েছে।
গোয়ায় আয়োজিত এই ৫২- তম ভারত আন্তর্জাতিক চলচ্চিত্র উৎসবে বিশ্বের ৭৩ টি দেশের ১৪৮ টি চলচ্চিত্র প্রদর্শিত হবে। এই উৎসবে এবার ৯৫ বিদেশ থেকে ৬২৪ টি চলচ্চিত্র জমা পড়েছে।
আগামীকাল উদ্বোধনী অনুষ্ঠানে কার্লোস সাউরা পরিচালিত 'দা কিং অফ অল দ্যা ওয়ার্ল্ড' ছবিটি দেখানো হবে।
ওয়ার্ল্ড প্যানোরোমা বিভাগে ৫৫ টি ছবি প্রদর্শনের জন্য রাখা হয়েছে।
রেট্রোস্পেকটিভ বিভাগে হাঙ্গেরির প্রখ্যাত চলচ্চিত্রকার বেলা টার এবং রাশিয়ার চলচ্চিত্রকার আন্দ্রেই কনচালভস্কির ছবি প্রদর্শিত হবে।
প্রখ্যাত চলচ্চিত্র অভিনেত্রী এবং সাংসদ হেমা মালিনীকে ২০২১ সালের সেরা চলচ্চিত্র ব্যক্তিত্ব হিসেবে পুরস্কৃত করা হবে। আগামীকাল উদ্বোধনী অনুষ্ঠানে তাঁর হাতে এই পুরস্কার তুলে দেওয়া হবে।
যে সমস্ত চলচ্চিত্র ব্যক্তিত্ব গত হয়েছেন যেমন, চলচ্চিত্র পরিচালক বুদ্ধদেব দাশগুপ্ত, চলচ্চিত্র অভিনেতা দিলীপ কুমার, নেদুমুদি ভেনু, পুনিথ রাজকুমার, সঞ্চারি বিজয়, চলচ্চিত্র পরিচালক সুমিত্রা ভাবে, অভিনেত্রী সুরেখা সিক্রি এবং চলচ্চিত্রকে সম্পাদক বোমান ভোঁসলে কে স্মরণ করা হবে।
বিশেষভাবে শ্রদ্ধা জানানো হবে জেমস বন্ড চরিত্রে প্রথম অভিনয়কারী স্যার সিন কোনারি'কে।
এবারে প্রথম ব্রিক্স অন্তর্গত দেশ গুলির চলচ্চিত্র প্রদর্শন করা হবে। যার মধ্যে রয়েছে ব্রাজিল, রাশিয়া, দক্ষিণ আফ্রিকা, চীন এবং ভারত।
এবারের চলচ্চিত্র উৎসবে এই প্রথম ওভার দি টপ বা ওটিপি প্লাটফর্ম ব্যবহার করা হচ্ছে।
এর পাশাপাশি এবার এই প্রথম সত্যজিৎ রায় লাইফটাইম অ্যাচিভমেন্ট অ্যাওয়ার্ড দেওয়া হবে মিস্টার ইস্তেভান সাজাবো এবং মিস্টার মার্টিন স্কোরসেসকে।
আজাদী কা অমৃত মহোৎসব অভিযানের অঙ্গ হিসেবে প্রায় ১৮ টি বিশেষভাবে কিউরেট করা চলচ্চিত্র উপস্থাপনা করা হবে।
CG/ SB
(Visitor Counter : 124
প্রধানমন্ত্রীরদপ্তর
দক্ষিণ কোরিয়ার রাষ্ট্রপতি হিসাবে দায়িত্বভার গ্রহণ করায় ইয়ুন সুক ইয়ল'কে শুভেচ্ছা ও অভিনন্দন জানিয়েছেন প্রধানমন্ত্রী
নয়াদিল্লি, ১০ মে, ২০২২
দক্ষিণ কোরিয়ার রাষ্ট্রপতি হিসাবে ইয়ুন সুক ইয়ল দায়িত্বভার গ্রহণ করার জন্য প্রধানমন্ত্রী শ্রী নরেন্দ্র মোদী তাঁকে শুভেচ্ছা ও অভিনন্দন জানিয়েছেন।
এক ট্যুইটে তিনি বলেছেন, “আমি দক্ষিণ কোরিয়ার রাষ্ট্রপতি @sukyeol__yoon-কে শুভেচ্ছা ও অভিনন্দন জানাই। তিনি আজ তাঁর কার্যকাল শুরু করছেন। আমি শীঘ্রই তাঁর সঙ্গে সাক্ষাৎ ও ভারত – দক্ষিণ কোরিয়ার সম্পর্ককে আরও শক্তিশালী ও সমৃদ্ধ করার জন্য এক সাথে কাজ করার বিষয়ে উন্মুখ রয়েছি”।
CG/SS/SB
(
প্রধানমন্ত্রীরদপ্তর
প্রধানমন্ত্রী ২২শে জানুয়ারি বিভিন্ন জেলার জেলাশাসকদের সঙ্গে মতবিনিময় করবেন
দেশের কোনও অংশ যাতে উন্নয়নমূলক উদ্যোগ থেকে পিছিয়ে না পড়ে, প্রধানমন্ত্রীর সেই ভাবনার ফসল এই কর্মসূচি
অগ্রাধিকারের ভিত্তিতে জেলাস্তরে বিভিন্ন প্রকল্পের কাজ সম্পন্ন করার জন্য এই মতবিনিময় কর্মসূচি গ্রহণ করা হয়েছে
নয়াদিল্লি, ২১ জানুয়ারি, ২০২২
প্রধানমন্ত্রী শ্রী নরেন্দ্র মোদী ২২শে জানুয়ারি সকাল ১১টার সময় ভিডিও কনফারেন্সের মাধ্যমে বিভিন্ন জেলাশাসকদের সঙ্গে মতবিনিময় করবেন।
প্রধানমন্ত্রী সংশ্লিষ্ট জেলাগুলিতে বিভিন্ন সরকারি প্রকল্প ও কর্মসূচির বাস্তবায়নের বিষয়ে জেলাশাসকদের কাছ থেকে সরাসরি সর্বশেষ পরিস্থিতি সম্পর্কে জানবেন। মতবিনিময়ের সময় এইসব প্রকল্পগুলির কতটা সুফল পাওয়া যাচ্ছে এবং এগুলি বাস্তবায়নে কি কি সমস্যার সৃষ্টি হচ্ছে – তা নিয়েও তিনি আলোচনা করবেন।
অগ্রাধিকারের ভিত্তিতে বিভিন্ন দপ্তরের নানা প্রকল্পের সুবিধা যাতে সংশ্লিষ্ট সকলের কাছে পৌঁছয়, তা নিশ্চিত করতে এই কর্মসূচি গ্রহণ করা হয়েছে।
দেশ জুড়ে উন্নয়নের বৈষম্য দূর করতে প্রধানমন্ত্রীর নেতৃত্বে সরকার নানা পদক্ষেপ নিয়েছে। দেশের সকল নাগরিকের জীবনযাত্রার মানোন্নয়ন এবং সর্বাঙ্গীণ উন্নয়ন নিশ্চিত করতে সরকার প্রতিশ্রুতিবদ্ধ। এই ভাবনার সঙ্গে সাযুজ্য রেখে মতবিনিময় কর্মসূচিটি গ্রহণ করা হয়েছে।
CG/CB/SB
(
সারওরসায়নমন্ত্রক
মিউকোরমাইকোসিসের চিকিৎসার জন্য ভারতে যথেষ্ট পরিমাণে লিপোসমাল অ্যাম্ফোটেরিসিন বি রয়েছে : শ্রী মনসুখ মান্ডোভিয়া
১৭ই জুন পর্যন্ত প্রাপ্ত হিসেব অনুযায়ী সমস্ত রাজ্য ও কেন্দ্রশাসিত অঞ্চল এবং কেন্দ্রীয় প্রতিষ্ঠানগুলির জন্য লিপোসমাল অ্যাম্ফোটেরিসিন বি –র মোট ৭,২৮,০৪৫ টি ভয়েল বরাদ্দ করা হয়েছে
নতুন দিল্লি, ১৮ই জুন, ২০২১
ভারতে ১৬ই জুন ২৭,১৪১ জনের মিউকোরমাইকোসিসের চিকিৎসা হয়েছে। এই সংখ্যা ভবিষ্যতে যদি বৃদ্ধি পায়, তাহলে তার জন্য প্রয়োজনীয় প্রস্তুতি ভারত নিয়েছে।
দেশে ব্ল্যাক ফাঙ্গাসের চিকিৎসার জন্য পর্যাপ্ত পরিমাণে অ্যাম্ফোটেরিসিন বি সহ অন্যান্য ওষুধ আছে। ভারতে এই ওষুধের উৎপাদন ৫ গুণ বৃদ্ধি করা হয়েছে। এপ্রিল মাসে দেশে মাত্র ৬২,০০০ লিপোসমাল অ্যাম্ফোটেরিসিন বি –র ভয়েল উৎপাদন করা হয়েছে। জুন মাসে এই সংখ্যা বেড়ে দাঁড়াবে ৩ লক্ষ ৭৫ হাজারের বেশি।
দেশে যেমন এই ওষুধের উৎপাদন বাড়ানো হচ্ছে, পাশাপাশি মেসার্স মাইল্যানের থেকে ৯,০৫,০০০ টি লিপোসমাল অ্যাম্ফোটেরিসিন বি –র ভয়েল আমদানী করতে প্রয়োজনীয় ব্যবস্থা নেওয়া হয়েছে। কেন্দ্রীয় সার ও রসায়ন দপ্তরের স্বাধীন দায়িত্বপ্রাপ্ত প্রতিমন্ত্রী শ্রী মনসুখ মান্ডোভিয়া জানিয়েছেন, দেশে অ্যাম্ফোটেরিসিন বি –র সহজলভ্যতা নিশ্চিত করতে সব রকমের উদ্যোগ নেওয়া হয়েছে।
কেন্দ্রীয় সার ও রসায়ন মন্ত্রকের অধীনস্থ ফার্মাসিউটিক্যালস দপ্তর সমস্ত রাজ্য, কেন্দ্রশাসিত অঞ্চল ও কেন্দ্রীয় প্রতিষ্ঠানগুলির জন্য ১৭ই জুন পর্যন্ত ৭,২৮,০৪৫ টি লিপোসমাল অ্যাম্ফোটেরিসিন বি –র ভয়েল বরাদ্দ করেছে। মিউকোরমাইকোসিস, যা ব্ল্যাক ফাঙ্গাস নামে পরিচিত – এর চিকিৎসায় অ্যাম্ফোটেরিসিন বি ব্যবহার করা হয়ে থাকে। আসামে ২০০টি, ত্রিপুরায় ১৫০টি এবং পশ্চিমবঙ্গে ২৬৪০ টি ভয়েল বরাদ্দ করা হয়েছে।
CG/CB/SFS
(
প্রতিরক্ষামন্ত্রক
সমুদ্রে অচল হওয়া পণ্যবাহী জাহাজকে ভারতীয় নৌসেনার প্রযুক্তিগত সহায়তা প্রদান
নতুন দিল্লি, ১২ মার্চ, ২০২১
পণ্যবাহী জাহাজ এমভি নয়ন গতকাল প্রযুক্তিগত সহায়তার জন্য ওমান উপসাগরে মোতায়েন থাকা আই এন এস তালওয়ার-এর সঙ্গে যোগাযোগ করে। ওমান থেকে ইরাকের দিকে যাওয়ার পথে এই কার্গো জাহাজটিতে যান্ত্রিক ত্রুটি ধরা পড়ে। এম ভি নয়নের আবেদনে সাড়া দিয়ে ভারতের নৌবাহিনীর জাহাজ আই এন এস তালওয়ার-এর সাত সদস্যের এক প্রযুক্তি বিশারদ দল ওই জাহাজে যান। সাত ঘণ্টার প্রচেষ্টায় জাহাজটিকে সচল করে আবার সমুদ্রে চলার উপযোগী করে তোলা হয়। এমভি নয়ন পরবর্তী বন্দরের দিকে যাওয়ার আগে নৌ বাহিনীর বিশেষজ্ঞ দলটি জাহাজটির জিপিএস এবং নেভিগেশন লাইটের মত সরঞ্জাম পরিচালনার কাজও করে।
স্বাস্থ্যওপরিবারকল্যাণমন্ত্রক
কোভিড – ১৯ এর পরিস্থিতির সর্বাত্মক পর্যালোচনা করেছেন, প্রধানমন্ত্রীর প্রধান সচিব
বিভিন্ন মন্ত্রক ও দপ্তরের ভালো কাজ প্রশংসিত হয়েছে
আনলক পর্যায়ে প্রয়োজনীয় সতর্কতা এবং প্রস্তুতি নিয়ে আলোচনা হয়েছে
টিকার উদ্ভাবন নিয়েও আলোচনা হয়েছে
নির্দিষ্ট কিছু অঞ্চল ও জেলার ক্ষেত্রে বিশেষ কৌশল অবলম্বন করা হয়েছে
নতুন দিল্লি, ১২ই সেপ্টেম্বর, ২০২০
কোভিড – ১৯ এর পরিস্থিতির এবং প্রস্তুতি সর্বাঙ্গীন পর্যালোচনা করতে প্রধানমন্ত্রীর প্রধান সচিব ড. পি. কে মিশ্রর পৌরহিত্যে একটি উচ্চপর্যায়ের বৈঠক অনুষ্ঠিত হয়েছে। বিভিন্ন জেলা ও রাজ্যের কোভিড ব্যবস্থাপনার বিষয়ে বৈঠকে বিস্তারিত আলোচনা হয়েছে। টিকা উদ্ভাবনের পর্যায় এবং টিকা আবিস্কারের পর তা প্রয়োগের পরিকল্পনা নিয়েও বৈঠকে কথাবার্তা হয়েছে। কোভিড ব্যবস্থাপনায় জেলাস্তরে দীর্ঘমেয়াদী পরিকল্পনার ওপর গুরুত্ব দেওয়া হয়েছে।
ক্যাবিনেট সচিব, নীতি আয়োগের সদস্য ড. বিনোদ পাল, মুখ্য বৈজ্ঞানিক উপদেষ্টা, সব ক্ষমতাপ্রাপ্ত গোষ্ঠীর আহ্বায়ক এবং বিভিন্ন দপ্তরের সচিবরা এই বৈঠকে যোগ দেন। কোভিড ব্যবস্থাপনায় নির্দিষ্ট লক্ষ্যে পৌঁছাতে প্রতিটি ক্ষমতাপ্রাপ্ত গোষ্ঠীর কাজের বিষয়ে সন্তোষ প্রকাশ করা হয়েছে। প্রধানমন্ত্রীর প্রধান সচিব সংশ্লিষ্ট সকলকে জেলা এবং রাজ্যস্তরে কোভিড মোকাবিলায় সক্রিয় ভূমিকা নেওয়ার পরামর্শ দিয়েছেন।
স্বাস্থ্য সচিব, দেশের কোভিড পরিস্থিতি, মহামারীর মোকাবিলায় বিভিন্ন কৌশল অবলম্বন এবং ভবিষ্যতের নানা সঙ্কটের বিষয়ে বিস্তারিত তথ্য জানিয়েছেন। যে সব রাজ্যে সংক্রমণের হার বৃদ্ধি পাচ্ছে, সেখানকার নির্দিষ্ট জেলাগুলিতে নমুনা পরীক্ষা, সংক্রমিতদের মৃত্যুর হার সহ পরিস্থিতির পর্যালোচনা করা হয়েছে। স্বাস্থ্য সচিব, টিকার সরবরাহ শৃঙ্খল তৈরির জন্য নির্দিষ্ট প্ল্যাটফর্ম, সুবিধাভোগীদের নাম নথিভুক্ত করা এবং টিকা যখন বাজারে আসবে, তখন তা প্রয়োগ পদ্ধতি নিয়ে আলোচনা হয়েছে।
নীতি আয়োগের সদস্য টিকা প্রয়োগের ক্ষেত্রে বিভিন্ন মডেল নিয়ে বিস্তারিত তথ্য জানিয়েছেন। তিনি কোভিডের টিকা প্রয়োগের উপর জাতীয় বিশেষজ্ঞ গোষ্ঠীর বিভিন্ন উদ্যোগের কথা জানিয়েছেন। বৈঠকে সারা বিশ্বে এবং ভারতে টিকা নিয়ে গবেষণার ক্ষেত্রে সার্বিক চিত্র তুলে ধরা হয়েছে।
প্রধান সচিব বিভিন্ন পরিস্থিতি বিবেচনা করে গত কয়েক মাসের অভিজ্ঞতার ভিত্তিতে ভবিষ্যৎ পরিকল্পনা তৈরির বিষয় নিয়ে আলোচনা করেছেন। নমুনা পরীক্ষা, সংক্রমিতদের সংস্পর্শে কেউ এসে থাকলে তাঁকে শনাক্ত করা, আইসোলেশনে পাঠানো, অক্সিজেন সরবরাহ সহ বিভিন্ন চিকিৎসার ব্যবস্থাপনা, চিকিৎসা ক্ষেত্রে মানব সম্পদ বৃদ্ধির বিষয়গুলি নিয়ে আলোচনা হয়েছে। রোগ প্রতিরোধের জন্য এবং কারোর সংক্রমণ হলে তার চিকিৎসার ক্ষেত্রে আয়ুষ পদ্ধতির প্রয়োগের বিষয় নিয়েও আলোচনা হয়েছে। সামাজিক স্তরে মনস্তাত্ত্বিক যত্নের ব্যবস্থা, জনসাধারণের আচার-আচরণের পরিবর্তন, যে সব জেলায় সংক্রমণ বেশি, সেখানকার জনস্বাস্থ্য পরিস্থিতি তথ্যভান্ডার তৈরি এবং জীবন-জীবিকার মধ্যদিয়ে সামাজিক সুরক্ষার বিষয়গুলিও বৈঠকে স্থান পেয়েছে।
প্রধানমন্ত্রীর প্রধান সচিব, ২ মিটার শারীরিক দূরত্ব বজায় রাখা, মাস্ক পরা এবং নিয়মিত হাত ধোওয়ার ওপর জোর দিয়েছেন। প্রবীণ নাগরিকদের প্রতি খেয়াল রাখার কথা বলা হয়েছে। আনলক পর্যায়ে জনসাধারণের আচার – আচরণের যাতে কোনোভাবে পরিবর্তন না হয়, সেদিকে সতর্ক থাকতে হবে। আনলক পর্বের প্রয়োজনীয়তা, কাজে যাওয়া এবং চিকিৎসা ছাড়াও অন্যান্য নানা পদ্ধতিতে রোগ প্রতিহত করার বিষয় নিয়ে বৈঠকে আলোচনা হয়েছে।
(CG/CB/SFS
স্বাস্থ্যওপরিবারকল্যাণমন্ত্রক
সিজিএইচএস-এর সুবিধাভোগীদের বেসরকারি হাসপাতালগুলিতে ভর্তি না নেওয়া
নয়াদিল্লি, ২ জুলাই, ২০১৯
সরকার সিজিএইচএস-এর সুবিধাভোগীদের বেসরকারি হাসপাতালে ভর্তি না নেওয়ার বিষয়ে কিছু অভিযোগ পেয়েছে। যখনই এ ধরনের অভিযোগ আসে, সংশ্লিষ্ট হাসপাতালগুলিকে সঙ্গে সঙ্গে কারণ দর্শানোর নোটিশ পাঠানো হয়। যুক্তিসঙ্গত উত্তর না পাওয়া গেলে, হাসপাতালগুলির বিরুদ্ধে প্রয়োজনীয় ব্যবস্থা নেওয়া হয়। ২৫শে জুনের এক বিজ্ঞপ্তি অনুসারে কেন্দ্রীয় সরকারি কর্মচারীদের জন্য সিজিএইচএস-এর নোডাল অফিসাররা তালিকাভুক্ত হাসপাতাল এবং ডায়গস্টিক সেন্টারগুলিতে সময়ে সময়ে পরিদর্শনে যান। এই কেন্দ্রগুলিকে তালিকাভুক্তির সময় যেসব শর্ত দেওয়া হয়েছিল, সেগুলি পূরণ করা হচ্ছে কিনা আধিকারিকরা তা খতিয়ে দেখেন।
রাজ্যসভায় এক প্রশ্নের লিখিত জবাবে এই তথ্য জানিয়েছেন কেন্দ্রীয় স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে।
CG/CB/DM
(Visitor Counter : 44
প্রধানমন্ত্রীরদপ্তর
অসময়ের ঝড়বৃষ্টিতে দেশের বিভিন্ন প্রান্তে জীবনহানির ঘটনা ঘটায় প্রধানমন্ত্রীর শোক
নয়াদিল্লি, ১৭ এপ্রিল, ২০১৯
মধ্যপ্রদেশ, রাজস্থান, মণিপুর-সহ দেশের বিভিন্ন প্রান্তে অসময়ের ঝড়বৃষ্টিতে জীবনহানির ঘটনা ঘটায় প্রধানমন্ত্রী শ্রী নরেন্দ্র মোদী শোক প্রকাশ করেছেন।
এক বার্তায় তিনি বলেছেন, “সরকার ক্ষতিগ্রস্তদের সবরকম সহায়তা দেওয়ার জন্য প্রচেষ্টা চালাচ্ছে। পরিস্থিতির ওপর নজর রাখা হচ্ছে”। এই প্রেক্ষিতে প্রধানমন্ত্রী জাতীয় ত্রাণ তহবিল থেকে নিহত ব্যক্তিদের নিকটাত্মীয়দের ২ লক্ষ টাকা এবং আহতদের জন্য ৫০ হাজার টাকা করে অর্থ মঞ্জুর করেছেন।
SSS/SB
(Visitor Counter : 47
প্রধানমন্ত্রীরদপ্তর
আইটিবিপির প্রতিষ্ঠা দিবসে প্রধানমন্ত্রীর শুভেচ্ছা
নতুনদিল্লি, ২৪শে অক্টোবর, ২০২১
প্রধানমন্ত্রী শ্রী নরেন্দ্র মোদী আইটিবিপির প্রতিষ্ঠা দিবসে বাহিনীর সদস্যদের শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন; “আমাদের @ITBP_official-এর সদস্যরা অরুণাচল প্রদেশের গভীর জঙ্গল থেকে তুষারাবৃত হিমালয়, সর্বত্রই নিষ্ঠা সহকারে দেশের জন্য কাজ করে চলেছেন। বিপর্যয়ের সময় তাঁদের বিভিন্ন মানবিক উদ্যোগ প্রশংসনীয়। বাহিনীর প্রতিষ্ঠা দিবসে আইটিবিপির সকলকে শুভেচ্ছা জানাই।“
(CG/CB/NS
প্রধানমন্ত্রীরদপ্তর
সিকিম দিবস উপলক্ষে রাজ্যবাসীকে প্রধানমন্ত্রীর শুভেচ্ছা
নয়াদিল্লি, ১৬ মে, ২০২৩
প্রধানমন্ত্রী শ্রী নরেন্দ্র মোদী সিকিম দিবস উপলক্ষে রাজ্যবাসীকে শুভেচ্ছা জানিয়েছেন। সিকিমের অবিরাম উন্নতির কামনা করেন তিনি।
এক ট্যুইট বার্তায় প্রধানমন্ত্রী বলেন;
“আমার সিকিমের ভাই-বোনেদের জানাই প্রতিষ্ঠা দিবসের শুভেচ্ছা। এ এক দারুন সুন্দর রাজ্য। বিশেষ প্রাকৃতিক সৌন্দর্য ও কঠোর পরিশ্রমী জনগণের জন্য এই রাজ্য পরিচিত। জৈব কৃষি সহ বিভিন্ন ক্ষেত্রে রাজ্যের উল্লেখযোগ্য উন্নতি হয়েছে। আমি সিকিমের নিরন্তর উন্নতি কামনা করি।”
PG/PM/NS
(
প্রতিরক্ষামন্ত্রক
ভারত – কাজাখস্তান যৌথ সামরিক মহড়া ‘কাজিন্ড – ২০১৯’
নয়াদিল্লি, ২৭ সেপ্টেম্বর, ২০১৯
২- ১৫ই অক্টোবর পিথোরাগড়ে ভারত ও কাজাখস্তান যৌথ সামরিক মহড়া ‘কাজিন্ড – ২০১৯’ – এ অংশগ্রহণ করবে। উভয় দেশের সেনাবাহিনী ১০০ জন সৈনিক এই মহড়ায় যোগ দেবেন। তাঁরা বিভিন্ন নাশকতামূলক কাজকর্মে এবং সন্ত্রাসবাদ মোকাবিলায় তাঁদের অভিজ্ঞতার কথা ভাগ করে নেবেন।
কাজাখস্তান ও ভারত প্রতি বছর এই সামরিক মহড়ার আয়োজন করে থাকে। ‘কাজিন্ড – ২০১৯’ এই মহড়ার চতুর্থ সংস্করণ। এবারের মহড়ায় পার্বত্য অঞ্চলে সন্ত্রাসবাদ মোকাবিলায় প্রয়োজনীয় প্রশিক্ষণের ওপর গুরুত্ব দেওয়া হয়েছে। বিশ্ব জুড়ে সন্ত্রাসবাদ মোকাবিলা এবং ছায়া যুদ্ধের পরিস্থিতিতে কিভাবে অভিযান চালানো হবে, মহড়ায় সেসব বিষয়গুলি নিয়ে আলোচনা হবে।
উভয় দেশের দ্বিপাক্ষিক সম্পর্ক আরও নিবিড় করার লক্ষ্যে এই যৌথ সামরিক মহড়া সহায়ক হবে।
CG/CB/SB
(Visitor Counter : 50
রাষ্ট্রপতিরসচিবালয়
রাষ্ট্রপতির সঙ্গে বাংলাদেশের প্রধানমন্ত্রীর সাক্ষাৎ
নয়াদিল্লি, ৬ সেপ্টেম্বর ২০২২
রাষ্ট্রপতি শ্রীমতী দ্রৌপদী মুর্মুর সঙ্গে বাংলাদেশের প্রধানমন্ত্রী শেখ হাসিনা ৬ সেপ্টেম্বর, মঙ্গলবার রাষ্ট্রপতি ভবনে সাক্ষাৎ করেছেন।
রাষ্ট্রপতি ভবনে বাংলাদেশের প্রধানমন্ত্রীকে স্বাগত জানিয়ে শ্রীমতী মুর্মু বলেন, আমাদের অভিন্ন ইতিহাস, ভাষা এবং সংস্কৃতির কারণে দুই দেশের মধ্যে যোগাযোগ রয়েছে। প্রধানমন্ত্রী শ্রী নরেন্দ্র মোদী এবং বাংলাদেশের প্রধানমন্ত্রী শ্রীমতী শেখ হাসিনার নেতৃত্বে দুই দেশের সম্পর্ক এক নতুন উচ্চতায় পৌঁছেছে। বাংলাদেশের স্বাধীনতার ৫০তম বর্ষ এবং ভারত-বাংলাদেশের দ্বিপাক্ষিক সম্পর্কের সুবর্ণ জয়ন্তী উদযাপন একটি বিশেষ মুহূর্ত। ভারতের রাষ্ট্রপতি এবং প্রধানমন্ত্রী এই ঐতিহাসিক অনুষ্ঠানগুলিতে অংশ নেওয়ার মধ্য দিয়ে ভারত বাংলাদেশের সঙ্গে সম্পর্কের দিকটি কতটা গুরুত্বের সঙ্গে বিবেচনা করে, তা প্রতিফলিত হয়েছে।
রাষ্ট্রপতি বলেন, বাংলাদেশ আর্থ-সামাজিক উন্নয়নে যে সাফল্য অর্জন করেছে তা প্রশংসনীয়। বাংলাদেশের উন্নয়ন যাত্রায় ভারত নির্ভরযোগ্য অংশীদারের ভূমিকা বজায় রাখবে বলে তিনি আশ্বস্ত করেন।
শ্রীমতী মুর্মু বলেছেন, সহযোগিতা এবং পারস্পরিক আস্থা অর্জনের ভাবনায় আমাদের দ্বিপাক্ষিক সম্পর্ক এগিয়ে চলেছে। মহামারী এবং বর্তমান যুগের আন্তর্জাতিক পরিস্থিতিতে ভারত ও বাংলাদেশ আর্থিক দিক থেকে পরস্পরের সঙ্গে নিবিড়ভাবে সম্পর্ক বজায় রেখে চলে। তিনি আশা করেন, বাংলাদেশের প্রধানমন্ত্রীর এই সফর উভয় দেশের মধ্যে সম্পর্ককে আরও দৃঢ় করে তুলবে।
(PG/CB/DM/
বিদ্যুৎমন্ত্রক
এনটিপিসি-র লেহ ও নতুনদিল্লিতে হাইড্রোজেন জ্বালানীর বাস ও গাড়ি প্রকল্পের জন্য আন্তর্জাতিক দরপত্র আহ্বান
নতুনদিল্লি, ২৬ এপ্রিল, ২০২০
কেন্দ্রীয় বিদ্যুৎ মন্ত্রকের অধীনস্থ দেশের বৃহত্তম বিদ্যুৎ উৎপাদক সংস্থা এনটিপিসি লিমিটেড হাইড্রোজেন জ্বালানীর ব্যাটারিযুক্ত ১০টি বৈদ্যুতিক বাস ও ১০টি বৈদ্যুতিক গাড়ির জন্য আন্ত্রজাতিক দরপত্র আহ্বান করেছে। এই যানগুলি লেহ ও দিল্লিতে ব্যবহৃত হবে। এনটিপিসি-র অধীনস্থ সংস্থা এনটিপিসি বিদ্যুৎ ব্যাপার নিগম লিমিটেডের মাধ্যমে এই দরপত্র আহ্বান করা হয়েছে।
পরিবেশ বান্ধব জ্বালানীর মাধ্যমে এই ধরণের উদ্যোগ দেশে এই প্রথম। নতুন ও পুণর্নবীকরণযোগ্য জ্বালানী মন্ত্রক এই প্রকল্পে সাহায্য করছে। হাইড্রোজেন ভিত্তিক জ্বালানীর গাড়ি ব্যবহারের মাধ্যমে কার্বন নিঃসরণের সমস্যার সমাধান করা যাবে।
এই রাষ্ট্রায়ত্ত্ব সংস্থাটি গণপরিবহণে বিদ্যুৎ ব্যবহারের জন্য নানা পরিকাঠামো গড়ে তুলছে। দেশের ৯০টি শহরের বিভিন্ন জায়গায় বৈদ্যুতিক বাহনের চার্জিং-এর ব্যবস্থা করছে এবং বিভিন্ন রাজ্যে ও শহরে সরকারী পরিবহণ সংস্থাগুলিকে বৈদ্যুতিক বাস সরবরাহ করছে। এনটিপিসি ফরিদাবাদে তিন চাকার বৈদ্যুতিক বাহনের জন্য ব্যাটারি চার্জিং ও বদলানোর কেন্দ্র চালু করেছে। আন্দামান ও নিকোবর দ্বীপপুঞ্জে বৈদ্যুতিক বাস চালানোরও উদ্যোগ নেওয়া হয়েছে।
এনটিপিসি-র আন্তর্জাতিক দরপত্রটি দেখতে চাইলে নীচের লিঙ্কে ক্লিক করুনঃ-
https://eprocurentpc.nic.in/nicgep/app?component=%24DirectLink&page=FrontEndViewTender&service=direct&session=T&sp=S9jKXObCbvSsD6XuLgJnFUA%3D%3D
এনটিপিসি-র হাইড্রোজেন ভিত্তিক জ্বালানী গাড়ির সংগ্রহের বিষয়ে বিস্তারিত জানতে ক্লিক করুনঃ-
https://eprocurentpc.nic.in/nicgep/app
(CG/CB